laion/Wikipedia-Exotic huggingface dataset:
დიდი ხინგანი

დიდი ხინგანი (ჩინ.: 大兴安岭; მონღ. Их Хянган) — მთათა სისტემა ჩრდილო-აღმოსავლეთ ჩინეთსა და აღმოსავლეთ მონღოლეთში. ჩრდილოეთიდან სამხრეთისაკენ გადაჭიმულია დაახლოებით 1200 კმ-ზე, სიგანე 400 კმ-მდე. მოქცეულია აღმოსავლეთით მანჯურიის ვაკესა და დასავლეთით მონღოლეთის პლატოს შორის. სამხრეთიდან შემოსაზღვრულია მდინარე შარა-მურენის ხეობით, ხოლო ჩრდილოეთით მდინარე ამურით. უფრო განიერია ქედის ჩრდილოეთი ნაწილი. დიდი ხინგანი აღმოსავლეთით მანჯურიის ვაკეზე ლიაოხეს, სუნგარისა და ნენძიანის მდინარეთა სისტემების და ჩრდილო-დასავლეთით ამურის სათავეებისა და მისი შენაკადების მნიშვნელოვანი წყალგამყოფია. სამხრეთი ნაწილის დასავლეთი კალთები გადადის მონღოლეთის პლატოში. გაბატონებული სიმაღლეები 800–1200 მ, მაქსიმალური სიმაღლე 2035 მ (მთა ხუანგანშანი). ჩრდილოეთ ნაწილში ფართო ბრტყელფსკერიანი ხეობებით დანაწევრებული მრავალრიცხოვანი ტოტებია. დამახასიათებელია ციცაბო კალთები და ბრტყელი მწვერვალები, სამხრეთ ნაწილში ცალკეული ჯაჭვები და ჭიუხებია. განვითარებულია წყალგამყოფთა მოსწორებული რელიეფი. აგებულია უმთავრესად გრანიტებით, ლიპარიტებითა და ანდეზიტებით. ჩრდილოეთ ნაწილში განვითარებულია მრავალწლოვანი მზრალობა და მასთან დაკავშირებული ჭაობიანობა. დიდი ხინგანი უნიკალურია ტექტონიკური, პალეოგეოგრაფიული და გეომორფოლოგიური თვალსაზრისით. წარმოადგენს ვეებერთელა ტექტონიკურ ფლექსურას, რომლის დასავლეთი კალთები გრძელია და დამრეცი, აღმოსავლეთი — უფრო მოკლე და ციცაბო. თანადროული რელიეფი სავსებით რთული და მოუწესრიგებელია. ცენტრალური ნაწილი ძირითადად აგებულია მაგმური ქანებით, დიდწილად გრანიტებითა და გრანიტოიდებით, ეფუზივებით, რომლებიც ბაზალტებითაა წარმოდგენილი. განაპირა აზევებული ადგილები გადაფარებულია მეზოზოური ასაკის მეტამორფული, დანალექ-მეტამორფული და დანალექი ქანებით. მნიშვნელოვანი კლიმატგამყოფია. მასზე გადის პირობითი საზღვარი არიდულ ცენტრალურ აზიასა და მუსონურ აღმოსავლეთ აზიას შორის. ატმოსფერული ნალექების რაოდენობა წელიწადში 500 მმ-ზე მეტია. დასავლეთიდან, ცენტრალური აზიიდან მუდმივი ძლიერი ქარი ქრის. დიდი ხინგანის ჩრდილოეთი დიდი ნაწილი უკავია ნათელწიწვოვან ტაიგას, რომელიც სამხრეთით თანდათან გადადის შერეულ წიწვოვან-ფართოფოთლოვან ტყეებში, მათ კი ტყესტეპი და სტეპი ცვლის. მდინარეთა ხეობებში შორს ჩრდილოეთისაკენ გავრცელებულია გასტეპებული მდელო. ↑ 1.0 1.1 1.2 Большой Хинган | Большая российская энциклопедия ↑ 2.0 2.1 Da Hinggan Range | Encyclopedia Britannica ↑ География. Современная иллюстрированная энциклопедия. М.: Росмэн. 2006.
ბიძინა რაჭველიშვილი

ბიძინა რაჭველიშვილი (დ. 1 მარტი, 1936, თბილისი — გ. 30 მარტი, 2018, იქვე) ქართველი მსახიობი, რეჟისორი, სცენარისტი. ბიძინა რაჭველიშვილი დაიბადა 1936 წლის 1 მარტს თბილისში. 1963–1969 წლებში სწავლობდა თბილისის სახელმწიფო უნივერსიტეტის ისტორიის ფაკულტეტზე, პარალელურად – მეორად ხელოვნების ფაკულტეტზე და მუშაობდა ელექტროგამშვებ ქარხანაში, პლასტმასის ქარხანაში და საქართველოს კურორტოლოგიის ინსტიტუტში. 1969 წელს მუშაობა დაიწყო საქართველოს ტელევიზიაში, ტელეფილმების რეჟისორის ასისტენტად. 1970 წლიდან სწავლა გააგრძელა მოსკოვის სცენარისტებისა და რეჟისორების უმაღლეს საკავშირო კურსების სარეჟისორო ფაკულტეტზე (გიორგი დანელიას სახელოსნო). მუშაობდა „მოსფილმში“. 1972 წლიდან მოღვაწეობს კინოსტუდია „ქართულ ფილმში“. 1976 — ბაკულას ღორები 1984 — აქედანა და შენამდე 1986 — ლომა 1973 — ლახტი 1974 — კაცები 1976 — ბაკულას ღორები 1982 — ლომა, დავიწყებული მეგობარი 1986 — ლომა 1973 — ლახტი 1976 — ბაკულას ღორები 1982 — ლომა, დავიწყებული მეგობარი 1986 — ლომა ბიძინა რაჭველიშვილი — საქართველოს ბიოგრაფიული ლექსიკონი ეროვნული ფილმოგრაფია — ბიძინა რაჭველიშვილი ბიძინა რაჭველიშვილი — კინოფილმების ინტერნეტ მონაცემთა ბაზა (ინგლისური) ↑ ეროვნული ფილმოგრაფია
აზერბაიჯანის პრემიერ–მინისტრი

აზერბაიჯანის რესპუბლიკის მთავრობის მეთაურია აზერბაიჯანის პრემიერ-მინისტრი. მას პრეზიდენტი წარადგენს მილი მეჯლისს. ხდება კანდიდატურის განხილვა. განხილვის შემდეგ, პარლამენტის თანხმობით, პრემიერ-მინისტრს ნიშნავს პრეზიდენტი. თუ ასეთი თანხმობა სამჯერ არ იქნა მიცემული, პრეზიდენტს შეუძლია დანიშნოს პრემიერ-მინისტრი პარლამენტის თანხმობის გარეშე. აზერბაიჯანის რესპუბლიკის მინისტრთა კაბინეტი პრემიერ-მინისტრის ხელმძღვანელობით ექვემდებარება პრეზიდენტს და ანგარიშვალდებულია მის წინაშე. Президент Азербайджана назначил Али Асадова премьер-министром Новруз Мамедов назначен премьер-министром Азербайджана - Распоряжение Расизаде Артур Таир оглы ↑ Heads of State, Heads of Government and Ministers for Foreign Affairs ↑ Конституция Азербайджанской Республики - president.az ↑ ИСПОЛНИТЕЛЬНАЯ ВЛАСТЬ
რიგის უმაღლესი იურიდიული სკოლა

რიგის უმაღლესი იურიდიული სკოლა (ლატვ. Rīgas Juridiskā augstskola) ― ავტონომიური იურიდიული სკოლა რიგაში, ლატვიაში. სკოლაში ფუნქციონირებს საბაკალავრო, სამაგისტრო და სადოქტორო პროგრამები. დაარსდა 1998 წელს, ლატვიისა და შვედეთის მთავრობებსა და სოროსის ფონდს შორის დადებული საერთაშორისო შეთანხმების საფუძველზე. რიგის უმაღლესი იურიდიული სკოლა, როგორც კერძო იურიდიული სკოლა, 1998 წელს დაარსდა ლატვიისა და შვედეთის მთავრობებსა და სოროსის ფონდს შორის დადებული შეთანხმების საფუძველზე. ბალტიის ქვეყნების ევროპის კავშირში მიღებამდე სკოლაში ბალტიისპირელი იუსიტები იღებდნენ განათლებას, 2004 წლის შემდეგ კი სკოლაში სწავლის უფლება სტუდენტებს მთელი მსოფლიოდან აქვთ. 2005 წელს რიგის უმაღლესი სამართლის სკოლა ლატვიის უნივერსიტეტის (ლატვ. Latvijas Universitāte) ავტონომიური ინსტიტუტი გახდა. ლატვიისა და შვედეთის მთავრობების შეთანხმების საფუძველზე ამ ქვეყნების წილი (76%) ლატვიის უნივერსიტეტს გადაეცა. 24% სოროსის ფონდმა შეინარჩუნა. Official Website (ინგლისური, ლატვიური) Online Catalogue of the Library დაარქივებული 2012-02-18 საიტზე Wayback Machine. (ინგლისური, ლატვიური, რუსული) ↑ Open ISNI for Organizations <a href="https://wikidata.org/wiki/Track:Q28527677"></a> ↑ 2005 Latvian-Swedish Treaty on the Riga Graduate School of Law — in Latvian and English
ყუბან-შავი ზღვის საბჭოთა რესპუბლიკა

ყუბან-შავი ზღვის საბჭოთა რესპუბლიკა (რუს. Кубано-Черноморская Советская Республика) — საბჭოთა რესპუბლიკა რსფსრ-ში, რომელიც არსებობდა 1918 წლის 30 მაისიდან 6 ივლისამდე. იგი შეიქმნა ყუბანისა და შავი ზღვის საბჭოთა რესპუბლიკების გაერთიანების შედეგად. რესპუბლიკის შექმნის დროისთვის ჩრდილოეთ კავკასიასა და დონში საბჭოთა ძალაუფლება კონსოლიდირებული იყო: ჩამოყალიბდა დონის, სტავროპოლისა და თერგის საბჭოთა რესპუბლიკები. მარტში, ტუაფსეში, შავი ზღვის გუბერნატორის საბჭოთა კავშირის კონგრესზე, გამოცხადდა შავი ზღვის პროვინცია, ხოლო აპრილში, ყუბანის რეგიონის საბჭოების კონგრესზე ეკატერინოდარში (ახლანდელი კრასნოდარი), ყუბანის საბჭოთა რესპუბლიკა, რომელიც გახდა რსფსრ ნაწილი. ამის შემდეგ, ყუბანისა და შავი ზღვის საბჭოების მე-3 რიგგარეშე ყრილობამ ფრონტის დელეგატების მონაწილეობით (ეკატერინოდარი, 1918 წლის 27-30 მაისი), რომელიც გაიმართა რუსეთის სამხრეთის საგანგებო კომისრის გ. კ. ორჯონიკიძის ხელმძღვანელობით, გადაწყვიტა ყუბანისა და შავი ზღვის რესპუბლიკების გაერთიანება რსფსრ-ის ერთ რესპუბლიკაში, აირჩია მისი ცენტრალური აღმასრულებელი კომიტეტი (27 ბოლშევიკი და 17 "მემარცხენე" სოციალრევოლუციონერი), რომელმაც ჩამოაყალიბა ყუბანი-შავი ზღვის საბჭოთა რესპუბლიკის სახალხო კომისართა საბჭო. (თავმჯდომარე ია. ვ. პოლუიანი). მეჩეტინსკაია-კაგალნიკის რეგიონიდან ყუბანისკენ (დაიწყო 1918 წლის 23 ივნისს) გენერალ ა.ი. დენიკინის მოხალისეთა არმიის შეტევის პირობებში შეიკრიბა ჩრდილოეთ კავკასიის საბჭოთა კავშირის I კონგრესი (1918 წლის 5-7 ივლისი). ეკატერინოდარში გადაწყდა გ. კ ორჯონიკიძის მოხსენებით ყუბან-შავი ზღვის, თერგისა და სტავროპოლის საბჭოთა რესპუბლიკების გაერთიანება რსფსრ-ის შემადგენლობაში ჩრდილოეთ კავკასიის საბჭოთა რესპუბლიკაში, დედაქალაქით ქალაქ ეკატერინოდარში. Шнайдер В. Г. Советское нациестроительство на Северном Кавказе (1917 — конец 1950-х гг.): закономерности и противоречия. — М.-Берлин: DirectMedia, 2015. — 417 с. — ISBN 978-5-4475-4040-1. КУБАНО-ЧЕРНОМОРСКАЯ СОВЕТСКАЯ РЕСПУБЛИКА
რევაზ ჯანაშია

რევაზ ჯანაშია (დ. 2 ოქტომბერი, 1943, ქალაქი ჩხოროწყუ — გ. 9 ნოემბერი, 2021) — ქართველი არქიტექტორი და მათემატიკოსი. 1966 წელს დაამთავრა თბილისის სახელმწიფო უნივერსიტეტის მათემატიკის ფაკულტეტი; 1973 წელს თბილისის სახელმწიფო სამხატვრო აკადემიის არქიტექტურის ფაკულტეტი. 1970-1976 წლებში მუშაობდა სსრკ პროფკავშირების ცენტრალური საბჭოს საპროექტო ინსტიტუტ „კურორტპროექტის“ საქართველოს ფილიალში; 1976-1985 წლებში საქართველოს ადგილობრივი მნიშვნელობის კურორტების სამმართველოს საპროექტო ორგანიზაციაში; 1985-1991 წლებში საეკლესიო ხუროთმოძღვრების ცენტრში; 1991 წლიდან არის საქართველოს საპატრიარქოს საეკლესიო ხუროთმოძღვრებისა და ხელოვნების საბჭოს წევრი; მისი ავტორობით აშენებული ობიექტებია: 500-ადგილიანი სანატორიუმები წყალტუბოსა (მ. ჩხენკელთან ერთად) და გუდაუთაში „ბომბორი“ (მ. ჩხენკელთან და კ. სარაჯიშვილთან ერთად), მძლეოსნობის სპორტული მანეჟი თბილისში (წერეთლის გამზირზე, მ. ჩხენკელთან და მ. ლიპარტელიანთან ერთად), წმ. აბო თბილელისა და ათთა ბერთა მონასტერი თბილისში, მეტეხის ხიდთან, წმ. ორმოც სებასტიელ მოწამეთა მონასტერი აბანოთუბანში. წმ. გიორგის ეკლესია თბილისის N31 ქარხანასთან, წმ. ცამეტ ასურელ მამათა ეკლესია დიდ დიღომში, წმ. ცხრა ყრმა კოლაელთა ეკლესია ვაზისუბანში, წმ. მეფე ვახტანგ გორგასლის ეკლესია ვარკეთილში, წმ. მეფე დავით აღმაშენებლის ეკლესია სამტრედიაში, წმ. იოანე ნათლისმცემლის საკათედრო ტაძრები ზესტაფონსა და სენაკში, წმ. მეფე დავით აღმაშენებლის საკათედრო ტაძარი ჩხოროწყუში, წმ. ანდრია პირველწოდებულის საკათედრო ტაძარი ხულოში, ღვთისმშობლის მიძინების ტაძრები აბაშაში, საკათედრო ტაძრები ბანძასა და დედოფლისწყაროში, წმ. ნინოს ტაძარი ზესტაფონში, წმ. ქართველ ათონელ მამათა ტაძარი მახათას მთაზე (ო. ნაფეტვარიძესთან ერთად), ღვთისმშობლის მირქმის მონასტერი ხობში, ამაღლების ტაძარი თბილისში, ამაღლების ქუჩაზე; წმ. სპირიდონ ტრიმიფუნტელისა და წმ. ნიკოლოზის ტაძრები კრწანისში, წმ. გიორგის ტაძარი ავჭალის ყოფილ კოლონიაში, ღვთისმშობლის ხარების ტაძარი შატილში; 1991-1998 წლებში მუშაობდა წმ. სამების საკათედრო ტაძრის პროექტზე. საქართველოს არქიტექტორთა და მშენებელთა ენციკლოპედია, თბ., 2017, გვ. 737-738 რევაზ ჯანაშია — საქართველოს ბიოგრაფიული ლექსიკონი
სილინგ-ცო

სილინგ-ცო (ჩინ.: 色林错) — გაუდინარი მარილიანი ტბა ჩინეთში. მდებარეობს ტიბეტის მთიანეთში, ზღვის დონიდან 4530 მ სიმაღლეზე. ზედაპირის ფართობი 1640 კმ², მაქსიმალური სიღრმე დაახლოებით 30 მ. ტბიურ-მდინარეული სისტემის ნაწილია. სანაპირო ხაზი ძლიერაა შეჭრილ-შემოჭრილი. ერთვის რამდენიმე მდინარე. 1970-იანი წლების შემდეგ ტბის ზედაპირის ფართობმა დაახლოებით 40% მოიმატა. ისტორიულად ტბის ფართობი გაცილებით დიდი იყო. ↑ 1.0 1.1 色林错, 发布时间： 2005-10-20 16:24:02. www.info.tibet.cn ↑ Journal of Geophysical Research: Atmospheres, Volume 121, Issue 19, Oct 2016
ჯორჯ მეისონის უნივერსიტეტი

ჯორჯ მეისონის უნივერსიტეტი (ინგლ. George Mason University) ― საჯარო კვლევითი უნივერსიტეტი ფერფაქსის ოლქში, ვირჯინიაში. თავდაპირველად უნივერსიტეტი 1949 წელს დაარსდა, როგორც ვირჯინიის უნივერსიტეტის ჩრდილოეთ ვირჯინიის რეგიონული ფილიალი. 1959 წელს სახელი ეწოდა აშშ-ის ერთ-ერთი დამფუძნებელი მამის, ჯორჯ მეისონის პატივსაცემად. 1972 წელს დამოუკიდებელი უნივერსიტეტის სტატუსი მიიღო. იგი ვირჯინიის თანამეგობრობის უდიდესი საჯარო უნივერსიტეტია. მეისონის უნივერსიტეტს 4 კამპუსი აქვს ვირჯინიაში და 1 კამპუსი - ინჩხონში, სამხრეთ კორეაში. მთავარი კამპუსი ფერფაქსში მდებარეობს. ოფიციალური საიტი ↑ 1.0 1.1 1.2 1.3 Integrated Postsecondary Education Data System — 1992. <a href="https://wikidata.org/wiki/Track:Q6042926"></a> ↑ 2.0 2.1 National Association of College and University Business Officers U.S. and Canadian 2022 NTSE Participating Institutions Listed by Fiscal Year 2022 Endowment Market Value, Change in Market Value from FY21 to FY22, and FY22 Endowment Market Values Per Full-time Equivalent Student (Excel) — 2023. <a href="https://wikidata.org/wiki/Track:Q30268203"></a> ↑ Global Research Identifier Database — 2015. <a href="https://wikidata.org/wiki/Track:Q27768150"></a> ↑ https://orcid.org/members/001G000001pWzjOIAS-george-mason-university ↑ https://web.archive.org/web/20231020113811/https://orcid.org/members ↑ https://www.cossa.org/members/ ↑ Our Members / Tier 6 ↑ https://web.archive.org/web/20240120073011/https://secure.aacu.org/iMIS/AACUR/Membership/MemberListAACU.aspx ↑ https://web.archive.org/web/20240120080233/https://acememberdirectory.azurewebsites.net/ ↑ https://web.archive.org/web/20240126121019/https://nhalliance.org/about/members/ ↑ https://web.archive.org/web/20240227092307/https://www.cni.org/about-cni/membership/members ↑ https://web.archive.org/web/20230815075752/https://www.aplu.org/members/our-members/ ↑ https://aascu.org/our-members/ ↑ https://web.archive.org/web/20231016073235/https://www.crl.edu/membership/members ↑ https://web.archive.org/web/20231015070603/https://sparcopen.org/who-we-are/members/ ↑ 16.0 16.1 16.2 16.3 16.4 16.5 Carnegie Classification of Institutions of Higher Education — 1970. <a href="https://wikidata.org/wiki/Track:Q4223026"></a> ↑ Rich, Colleen Kearney. From the Archives: What's in a Name?. ↑ A History of George Mason University | Commonwealth of Virginia: House Joint Resolution #5, February 24, 1956. (February 24, 1956). დაარქივებულია ორიგინალიდან — აგვისტო 5, 2021. ციტირების თარიღი: June 12, 2019 ↑ A History of George Mason University | About George Mason University: A History. დაარქივებულია ორიგინალიდან — 2020-01-31. ციტირების თარიღი: 2020-01-08 ↑ Finley, John Norville Gibson (July 1, 1952). Progress Report of the Northern Virginia University Center. „"The report that follows is a progress report on the Northern Virginia University Center since its beginnings in 1949 by its Local Director, Professor J. N. G. Finley." George B. Zehmer, Director Extension Division University of Virginia“  დაარქივებული February 20, 2017[Date mismatch], საიტზე Wayback Machine.Category:Webarchive-ის თარგის შეტყობინებები
ინარი (ფინეთი)

ინარი (ფინ. Inari; შვედ. Enare) — მუნიციპალიტეტი ჩრდილოეთ ლაპლანდიის ქვერეგიონში, ფინეთში. 2022 წლის აღწერის მიხედვით, მუნიციპალიტეტის მოსახლეობა 7 036 ადამიანს შეადგენს. მუნიციპალიტეტის ფართობი 17 333.65 კმ²-ია და პირველ ადგილზეა ფინეთში. ინარის 4 ოფიციალური ენა აქვს, რაც რეკორდული მაჩვენებელია ფინეთის მუნიციპალიტეტებს შორის. სოფელ ინარში მდებარე მუზეუმი „სიიდა“ საამების კულტურის ცენტრია და ხშირად „საამების კულტურის დედაქალაქად“ მოიხსენიებენ. Inari, ტურისტული მეგზური ვიკივოიაჟზე Municipality of Inari – official website ↑ NLS Geographic Names Register — National Land Survey of Finland. <a href="https://wikidata.org/wiki/Track:Q979330"></a><a href="https://wikidata.org/wiki/Track:Q56169280"></a> ↑ 2.0 2.1 2.2 2.3 http://www.lapland.fi/en/lapland/municipalities/inari ↑ http://www.stat.fi/meta/luokitukset/kunta/001-2012/luokitusavain_ks.html ↑ Kuntien ja kielisuhdeluokituksen 2024 välinen luokitusavain, Klassificeringsnyckeln mellan kommuner och språklig indelning år 2024, The correspondence table between municipalities and language distribution in 2024 — Statistics Finland, 2024. <a href="https://wikidata.org/wiki/Track:Q798557"></a><a href="https://wikidata.org/wiki/Track:Q125824619"></a> ↑ Population growth biggest in nearly 70 years — Statistics Finland. <a href="https://wikidata.org/wiki/Track:Q798557"></a> ↑ HS: Inarin kirkonkylästä tullut saamelaisten pääkaupunki (in Finnish) ↑ Saamenmaasta, kulttuurista ja mytologiasta – Rantapallo დაარქივებული 2023-03-23 საიტზე Wayback Machine. (in Finnish) ↑ FMI normals 1991-2020. fmi.fi. ციტირების თარიღი: 8 October 2021 ↑ FMI open data. FMI. ციტირების თარიღი: 26 April 2016
ქუმსიაშვილი

საკუთარი სახელი ქუმსიაშვილი შეიძლება აღნიშნავდეს ერთ-ერთს ჩამოთვლილთაგან: თეონა ქუმსიაშვილი — მომღერალი ნიკოლოზ ქუმსიაშვილი — მომღერალი, პოლიტიკოსი
სოდანკიულია

სოდანკიულია (ფინ. Sodankylä) — მუნიციპალიტეტი ჩრდილოეთ ლაპლანდიის] ქვერეგიონში, ფინეთში. 2023 წლის აღწერის მიხედვით, მუნიციპალიტეტის მოსახლეობა 8 133 ადამიანს შეადგენს. ფართობი 12,415.50 კმ²-ია. მოსახლეობის სიმჭიდროვე 0.7 ადამიანია 1 კმ²-ზე. მუნიციპალიტეტის ცენტრში მდინარე კიტინენი მიედინება. მეზობელი მუნიციპალიტეტებია: ინარი, კემიიარვი, კიტილია, პელკოსენიემი, როვანიემი და სავუკოსკი. მუნიციპალიტეტს 2 ოფიციალური ენა აქვს: ფინური და ჩრდილოული საამური. ვიკისაწყობში არის გვერდი თემაზე: სოდანკიულია Municipality of Sodankylä – Official website Midnight Sun Film Festival Tankavaara, goldvillage Gold goldmuseum Koilliskaira Visitor Centre Urho Kekkonen National Park The Sodankylä Geophysical Observatory ↑ http://www.stat.fi/meta/luokitukset/kunta/001-2012/luokitusavain_ks.html ↑ Kuntien ja kielisuhdeluokituksen 2024 välinen luokitusavain, Klassificeringsnyckeln mellan kommuner och språklig indelning år 2024, The correspondence table between municipalities and language distribution in 2024 — Statistics Finland, 2024. <a href="https://wikidata.org/wiki/Track:Q798557"></a><a href="https://wikidata.org/wiki/Track:Q125824619"></a> ↑ Population growth biggest in nearly 70 years — Statistics Finland. <a href="https://wikidata.org/wiki/Track:Q798557"></a> ↑ FMI normals 1991-2020. fmi.fi. ციტირების თარიღი: 13 February 2023 ↑ FMI data. FMI. ციტირების თარიღი: 19 November 2020
უტსიოკი

უტსიოკი (ფინ. Utsjoki) — მუნიციპალიტეტი ჩრდილოეთ ლაპლანდიის] ქვერეგიონში, ფინეთში. 2023 წლის აღწერის მიხედვით, მუნიციპალიტეტის მოსახლეობა 1 190 ადამიანს შეადგენს. მუნიციპალიტეტის ფართობი 5 372 კმ²-ია (2018). მოსახლეობის სიმჭიდროვე 0.23 ადამიანია 1 კმ²-ზე. იგი ფინეთის ყველაზე ჩრდილოეთით მდებარე მუნიციპალიტეტია. ესაზღვრება ნორვეგიასა და ინარის მუნიციპალიტეტს. მუნიციპალიტეტს ორი ოფიციალური ენა აქვს: ფინური და ჩრდილოეთ საამური ენა. ნორვეგიასთან საზღვარი მდინარე ტენოს გასდევს, რომელიც არქტიკის ოკეანეში ჩაედინება. Municipality of Utsjoki Hotel Luossajohka Utsjoki ↑ 1.0 1.1 NLS Geographic Names Register — National Land Survey of Finland. <a href="https://wikidata.org/wiki/Track:Q979330"></a><a href="https://wikidata.org/wiki/Track:Q56169280"></a> ↑ http://www.stat.fi/meta/luokitukset/kunta/001-2012/luokitusavain_ks.html ↑ Kuntien ja kielisuhdeluokituksen 2024 välinen luokitusavain, Klassificeringsnyckeln mellan kommuner och språklig indelning år 2024, The correspondence table between municipalities and language distribution in 2024 — Statistics Finland, 2024. <a href="https://wikidata.org/wiki/Track:Q798557"></a><a href="https://wikidata.org/wiki/Track:Q125824619"></a> ↑ Population growth biggest in nearly 70 years — Statistics Finland. <a href="https://wikidata.org/wiki/Track:Q798557"></a> ↑ FMI normals 1981-2010. fmi.fi. ციტირების თარიღი: 26 April 2016 ↑ FMI open data. FMI. ციტირების თარიღი: 26 April 2016
ახალთა

ახალთა (თურქ. Ahalta) — დასახლება ისტორიული ტაოს რეგიონში. სახელწოდება სუფთა ქართულია და მომდინარეობს სიტყვიდან „ახალი“. თურქულში შევიდა როგორც Ahalta. მოგვიანებით იგი გახდა ქალაქ იუსუფელის უბანი ევრენის სახელით. ახალთა მდებარეობს ტაოში, რეგიონში, რომელიც შუა საუკუნეების საქართველოს კუთვნილება იყო. ოსმალეთის იმპერიამ აღნიშნული ტერიტორია XVI საუკუნის შუა ხანებში დაიკავეს. ამ პერიოდიდან შემორჩენილია ჭალის ეკლესია და ჰამზეთის ეკლესია, რომლებიც ახალთის ქართული ეკლესიებია. ახალთა XIX საუკუნის II ნახევარში ტრაპიზონის გუბერნიის ლაზისტანის სანჯაყის ლივანეს რაიონის ერთ-ერთი სოფელი იყო. იგი მოხსენიებულია სოფელ ოღდემთან ერთად 1876 წლის ტრაპიზონის გუბერნიის წიგნში. ამ ჩანაწერის მიხედვით, ამ ორი დასახლების მოსახლეობა 10 კომლის და 27 კაცისგან შედგებოდა. ოსმალეთის ადმინისტრაცია იმ დროს მხოლოდ მამრობითი სქესის მოსახლეობას აღნუსხავდა. თუკი იმდენივე ქალს დავამატებთ რამდენი კაციც სახლობდა, გამოდის, რომ სოფლების ოღდემისა და ახალთის მოსახლეობა დაახლოებით 54 კაცისგან შედგება. იმავდროულად, ამ ორ დასახლებაში დაფიქსირდა 30 დასაბეგრი ხარი, 40 ძროხა და 3 ცხენი. როდესაც ქალაქი ლივანე ოსმალეთის იმპერიამ 1877-1878 წლების რუსეთ-ოსმალეთის ომის შემდეგ დადებული ბერლინის ხელშეკრულების შესაბამისად დაუთმო რუსეთის იმპერიას, ახალთა ისევ შეუერთდა სოფელ ქისქიმს. 1828 წელს სოფელი ახალთა მიეკუთნებოდა იუსუფელს სახელწოდებთ ოქდემ-ახალთა. 1940 წლის საყოველთაო აღწერისას ახალთა დარეგისტრირებული იყო, როგორც ცალკეული სოფელი ჭოროხის პროვინციის იუსუფელის რაიონში და აქ სახლობდა 546 ადამიანი. 1950 წლის 11 თებერვალს სოფელ ოღდემიდან ადმინისტრაციული ცენტრის გადატანის შედეგად ახალთა იუსუფელის რაიონის ადმინისტრაციული ცენტრი გახდა და იუსუფელის რაიონის ადმინისტრაციულ ცენტრს ამ დროს ეწოდა „იუსუფელი“. ახალთას ეწოდა „ევრენი“ და გახდა ქალაქ იუსუფელის უბანი. ახალთა (იუსუფელის უბანი „ევრენი“) ქალაქ იუსუფელთან ერთად 2023 წელს იუსუფელის კაშხლის მშენებლობის შემდეგ წყლით დაიფარა. ↑ Taner Artvinli, Artvin Yer Adları Sözlüğü, İstanbul, 2013, s. 70, ISBN 978-605-5708-85-6. ↑ ტაო-კლარჯეთის ძეგლების 2016 წლის საკვლევი ექსპედიციების ანგარიშები, თბილისი, 2017, გვ. 72 ISBN 978-9941-9470-8-7 ↑ Taner Artvinli, Yusufeli Külliyâtı, İstanbul, 2013, 2 cilt, 1. Cilt, s. 121, 126, ISBN 978-605-86248-1-8. ↑ Trabzon Vilayeti Salnamesi − 1869-1904, (Hazırlayan) Kudret Emiroğlu, Ankara, 1993-2009, 22 cilt; 8. cilt, s. 358-359, ISBN 9789157871117. ↑ Son Teşkilat-i Mülkiyede Köylerimizin Adları (Osmanlıca), İstanbul, 1928, s. 82. ↑ 1940 Genel Nüfus Sayımı, Ankara, 1946, s. 170. ↑ Yusufeli İlçesi Merkezinin Öğdem'den Ahalt'a kaldırılması ve bu merkeze Yusufeli aldı verilmesi hakkında Kanun. T.C. Resmî Gazete (16 Şubat 1950). დაარქივებულია ორიგინალიდან — 5 Temmuz 2020. ↑ Taner Artvinli, Yusufeli Külliyâtı, İstanbul, 2013, 2 cilt, 1. Cilt, s. 107-108, ISBN 978-605-86248-1-8.
რანუა

რანუა (ფინ. Ranua) — მუნიციპალიტეტი როვანიემის ქვერეგიონში, ფინეთში. 2023 წლის აღწერის მიხედვით, მუნიციპალიტეტის მოსახლეობა 3 641 ადამიანს შეადგენს. მუნიციპალიტეტის ფართობი 3 694.57 კმ²-ია. მოსახლეობის სიმჭიდროვე 1.05 ადამიანია 1 კმ²-ზე. მუნიციპალიტეტის ოფიციალური ენაა ფინური ენა. მეზობელი მუნიციპალიტეტებია: იი, სიმო, ტერვოლა, როვანიემი, პოსიო და პუდასიიარვი. რანუაში 569 ტბა მდებარეობს. მათგან უდიდესია: რანუანიიარვი და სიმოიიარვი. Ranua, ტურისტული მეგზური ვიკივოიაჟზე Municipality of Ranua – Official website ↑ NLS Geographic Names Register — National Land Survey of Finland. <a href="https://wikidata.org/wiki/Track:Q979330"></a><a href="https://wikidata.org/wiki/Track:Q56169280"></a> ↑ http://www.stat.fi/meta/luokitukset/kunta/001-2012/luokitusavain_ks.html ↑ Kuntien ja kielisuhdeluokituksen 2024 välinen luokitusavain, Klassificeringsnyckeln mellan kommuner och språklig indelning år 2024, The correspondence table between municipalities and language distribution in 2024 — Statistics Finland, 2024. <a href="https://wikidata.org/wiki/Track:Q798557"></a><a href="https://wikidata.org/wiki/Track:Q125824619"></a> ↑ Population growth biggest in nearly 70 years — Statistics Finland. <a href="https://wikidata.org/wiki/Track:Q798557"></a> ↑ The number of lakes in Ranua. Jarviwiki.
როვანიემი

როვანიემი (ფინ. Rovaniemi) — მუნიციპალიტეტი როვანიემის ქვერეგიონში, ფინეთში. 2023 წლის აღწერის მიხედვით, მუნიციპალიტეტის მოსახლეობა 64 547 ადამიანს შეადგენს. მუნიციპალიტეტის ფართობი 8 016.75 კმ²-ია. მოსახლეობის სიმჭიდროვე 8.51 ადამიანია 1 კმ²-ზე. ქალაქის ცენტრი არქტიკული წრიდან 6 კმ-ით სამხრეთით მდებარეობს, ოუნასვაარისა და კორკალოვაარის ბორცვებს შორის, მდინარე კემიიოკისა და მისი შენაკადის, ოუნასიოკის შესართავთან. იგი მეორე უდიდესი ქალაქია ჩრდილოეთ ფინეთში, ოულუს შემდეგ. როვანიემი ფინეთის ერთ-ერთი ყველაზე მნიშვნელოვანი ტურისტული ქალაქია. Rovaniemi, ტურისტული მეგზური ვიკივოიაჟზე City of Rovaniemi – official website (in English) Visit Rovaniemi (in English) Rovaniemi - Santa's Hometown & Capital of Lapland – Visit Finnish Lapland (in English) Satellite view of Rovaniemi Lunch restaurants and weekly lunch menu in Rovaniemi ↑ NLS Geographic Names Register — National Land Survey of Finland. <a href="https://wikidata.org/wiki/Track:Q979330"></a><a href="https://wikidata.org/wiki/Track:Q56169280"></a> ↑ 2.0 2.1 2.2 https://heraldica.narc.fi/aineisto.html?id=396 ↑ 3.0 3.1 3.2 https://yle.fi/uutiset/3-6291390 ↑ http://www.stat.fi/meta/luokitukset/kunta/001-2012/luokitusavain_ks.html ↑ Kuntien ja kielisuhdeluokituksen 2024 välinen luokitusavain, Klassificeringsnyckeln mellan kommuner och språklig indelning år 2024, The correspondence table between municipalities and language distribution in 2024 — Statistics Finland, 2024. <a href="https://wikidata.org/wiki/Track:Q798557"></a><a href="https://wikidata.org/wiki/Track:Q125824619"></a> ↑ Finland's preliminary population figure was 5,608,218 at the end of February 2024 — Statistics Finland. <a href="https://wikidata.org/wiki/Track:Q798557"></a> ↑ Lapin Kansa: Rovaniemen ja Helsingin johtajat saivat ministeriltä tehtävän miettiä, miten matkailu nousee korona-ajan mentyä ohi – Rahaa on luvassa EU:n elpymispaketista (in Finnish) ↑ Normal period 1991-2020. FMI. ციტირების თარიღი: 16 February 2023 ↑ Rovaniemi extreme values. FMI open data. ციტირების თარიღი: 18 May 2016 ↑ Rantavitikka, Lapland UAS Weather - Personal Weather Station: IROVANIE6 by Wunderground.com - Weather Underground. ციტირების თარიღი: 24 December 2017